CELEX: 32018D1281
Language: hr
Date: 2018-09-21 00:00:00
Title: Provedbena odluka Komisije (EU) 2018/1281 оd 21. rujna 2018. o određenim zaštitnim mjerama povezanima s afričkom svinjskom kugom u Belgiji (priopćeno pod brojem dokumenta C(2018) 6255) (Tekst značajan za EGP.)

24.9.2018   
               
               
                  HR
               
               
                  Službeni list Europske unije
               
               
                  L 239/18
               
            
         PROVEDBENA ODLUKA KOMISIJE (EU) 2018/1281
         оd 21. rujna 2018.
         o određenim zaštitnim mjerama povezanima s afričkom svinjskom kugom u Belgiji
         
            
               (priopćeno pod brojem dokumenta C(2018) 6255)
            
         
         (Vjerodostojni su samo tekstovi na nizozemskom i francuskom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
         budući da:
         
                     (1)
                  
                  
                     Afrička svinjska kuga zarazna je virusna bolest koja pogađa domaće i divlje svinje i koja može ozbiljno utjecati na profitabilnost svinjogojstva te omesti trgovinu unutar Unije i izvoz u treće zemlje.
                  
               
                     (2)
                  
                  
                     Ako se zabilježi slučaj afričke svinjske kuge kod divljih svinja, postoji opasnost da se uzročnik bolesti proširi na druge divlje svinje i svinjogojska gospodarstva. Kao rezultat toga može se proširiti iz jedne države članice u drugu državu članicu i u treće zemlje trgovinom živim svinjama ili njihovim proizvodima.
                  
               
                     (3)
                  
                  
                     Direktivom Vijeća 2002/60/EZ (3) utvrđuju se minimalne mjere koje se primjenjuju unutar Unije za kontrolu afričke svinjske kuge. Konkretno, člankom 15. Direktive 2002/60/EZ predviđaju se određene mjere koje se trebaju poduzeti nakon potvrde jednog slučaja ili više slučajeva afričke svinjske kuge kod divljih svinja.
                  
               
                     (4)
                  
                  
                     Belgija je obavijestila Komisiju o najnovijoj situaciji povezanoj s afričkom svinjskom kugom na svojem državnom području te je u skladu s člankom 15. Direktive 2002/60/EZ utvrdila zaraženo područje na kojemu se primjenjuju mjere iz članka 15. te direktive.
                  
               
                     (5)
                  
                  
                     Kao odgovor na tu situaciju donesena je Provedbena odluka Komisije (EU) 2018/1242 (4).
                  
               
                     (6)
                  
                  
                     Kako bi se spriječili nepotrebni poremećaji trgovine unutar Unije i izbjeglo da treće zemlje nametnu neopravdane prepreke trgovini, potrebno je u suradnji s predmetnom državom članicom na razini Unije utvrditi područje zaraženo afričkom svinjskom kugom u Belgiji.
                  
               
                     (7)
                  
                  
                     U skladu s tim trebalo bi u Prilogu ovoj Odluci navesti zaraženo područje u Belgiji i utvrditi vrijeme trajanja te regionalizacije. Ovom Odlukom trebalo bi staviti izvan snage i zamijeniti Provedbenu odluku (EU) 2018/1242.
                  
               
                     (8)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Belgija osigurava da zaraženo područje koje je utvrdila, na kojemu se primjenjuju mjere iz članka 15. Direktive 2002/60/EZ, obuhvaća barem područja navedena u Prilogu ovoj Odluci.
         
         
            Članak 2.
            Provedbena odluka (EU) 2018/1242 stavlja se izvan snage.
         
         
            Članak 3.
            Ova se Odluka primjenjuje do 30. studenoga 2018.
         
         
            Članak 4.
            Ova je Odluka upućena Kraljevini Belgiji.
         
         
            Sastavljeno u Bruxellesu 21. rujna 2018.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 395, 30.12.1989., str. 13.
         
         
            (2)  SL L 224, 18.8.1990., str. 29.
         
         
            (3)  Direktiva Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu (SL L 192, 20.7.2002., str. 27.).
         
            (4)  Provedbena odluka Komisije (EU) 2018/1242 od 14. rujna 2018. o određenim privremenim zaštitnim mjerama povezanima s afričkom svinjskom kugom u Mađarskoj (SL L 231I, 14.9.2018., str. 1.).
      
      
         
            PRILOG
            
                        Područja iz članka 1. utvrđena kao zaražena područja u Belgiji
                     
                     
                        Datum do kojega se primjenjuje
                     
                  
                        Zaraženo područje ograničeno je (u smjeru kazaljke na satu):
                        
                                    —
                                 
                                 
                                    granicom s Francuskom
                                 
                              
                                    —
                                 
                                 
                                    N85
                                 
                              
                                    —
                                 
                                 
                                    N83
                                 
                              
                                    —
                                 
                                 
                                    N891
                                    
                                                —
                                             
                                             
                                                Rue du Pont Neuf
                                             
                                          
                                                —
                                             
                                             
                                                Rue du Lieutenant de Crépy
                                             
                                          
                                                —
                                             
                                             
                                                Pont Charreau
                                             
                                          
                                                —
                                             
                                             
                                                Rue de Chiny
                                             
                                          
                                                —
                                             
                                             
                                                Rue de Marbehan
                                             
                                          
                                                —
                                             
                                             
                                                Rue de la Civanne
                                             
                                          
                                                —
                                             
                                             
                                                Rue du Moreau
                                             
                                          
                              
                                    —
                                 
                                 
                                    N879: Grand-Rue
                                 
                              
                                    —
                                 
                                 
                                    N897
                                    
                                                —
                                             
                                             
                                                Rue des Anglières
                                             
                                          
                                                —
                                             
                                             
                                                Rue du Pont de Virton
                                             
                                          
                                                —
                                             
                                             
                                                Rue Maurice Grévisse
                                             
                                          
                                                —
                                             
                                             
                                                Rue du 24 Août
                                             
                                          
                              
                                    —
                                 
                                 
                                    E411/E25
                                 
                              
                                    —
                                 
                                 
                                    granica s Velikim Vojvodstvom Luksemburga
                                 
                              
                     
                        30. studenoga 2018.